Aansoek oor Zuma se parool eersdaags aangehoor | Maroela Media
Aansoek oor Zuma se parool eersdaags aangehoor
Oudpres. Jacob Zuma (Foto: AP)
Die burgerregteorganisasie AfriForum sal eersdaags in die hof verskyn nadat hy 'n dringende hersieningsaansoek oor Jacob Zuma se vrylating op mediese parool ingedien het.
AfriForum het verlede maand die aansoek teen onder andere die nasionale kommissaris van korrektiewe dienste, die mediese paroolraad en Zuma self gerig omdat die toepaslike wetsvoorskrifte glo nie tydens Zuma se vrylating nagekom is nie.
Die organisasie het die prokureursbrief aan Arthur Fraser, nasionale kommissaris van korrektiewe dienste, beteken waarin AfriForum ook antwoorde oor Zuma se vrylating versoek.
Jacques Broodryk, AfriForum se veldtogbestuurder, sê die aansoek sal na verwagting op 23 November in die Noord-Gautengse hooggeregshof aangehoor word.
Die adjunk-regter-president van dié hof, regter Aubrey Ledwaba, het glo 'n spesiale hofdatum aangewys vir die aanhoor van die aansoek.
Die Zuma-stigting het intussen aangekondig dat Zuma 'n strafregtelike klag teen die staatsaanklaer adv. Billy Downer SC aanhangig gaan maak.
Die oudpresident beskuldig die advokaat daarvan dat hy beëdigde verklarings met inligting oor sy gesondheid laat uitlek het.
AfriForum Jacob Zuma
Borgtog vir boer wat glo honde skiet
Wel kyk nou.Nou kan almal self sien die ou skelm is perdfris en gesond.Die regter wat die parool aansoek aanhoor kan nou self die somme maak en sien dat ou Zumpie nooit moes uitgekom het nie en dat daar 'n gekonkel was.Maar ek betwyfel of sy en of enige ander regter weer vir Zumpie sal aanvat.
Dankie Afriforum, looi almal van hulle!!!
Dit sal net weer uitgestel word
En so speel die sirkus maar aan & aan…!!!
Nou wat se onbekende geheime siekte het hy? Lyk nie of hy siek is nie of met een voet in die graf en die ander op 'n piesnagskil staan soos hulle ons probeer wysmaak het nie.